SPRÁVA ZO ZAHRANIČNEJ PRACOVNEJ CESTY č. 124     / 2017

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.6. (00:01) – 30.6.2017 (23:59). 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci jún 2017 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2017. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
V mesiaci jún som posielala informácie o medzinárodných konferenciách a podujatiach, ktoré by napomohli slovenských subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som za mesiac máj pripravovala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. 
V spolupráci s ďalšími kanceláriami V4 sme začiatkom mesiaca organizovali konferenciu V4 k obehovej ekonomike, ktorá napomohla slovenským rečníkom získať kontakty a stretnúť sa so zástupcami EK a JRC a prediskutovať tak možnosti zapojenia sa do programu H2020. 
Taktiež pripravujeme ďalší tréning pre projektových manažérov, ktorí sa bude konať 6.-8.11. v Bruseli a ktorý bude tento raz orientovaný najmä pre projektových manažérov z oblasti surovín a materiálov. Na tréning tak upravujeme program a hľadáme vhodných rečníkov a účastníkov. Tréning umožní projektovým manažérom nie len získať potrebné informácie k projektom H2020, ale tiež je výbornou networkingovou príležitosťou a možnosťou sa priamo rozprávať s projektovými officermi z EK a z úspešných inštitúcií či ostatných styčných kancelárií v IGLO.   
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac jún je uvedený v časti 4 tejto správy. 
IGLO Pracovné skupiny 
Na stretnutí IGLO pracovnej skupiny pre ERC bola hlavným bodom agendy prezentácia na tému „Scientific Council Standing Committee on Panels“, ktorú prezentovala Elena-Simona Toma z ERCEA. Výbor vznikol v roku 2009 za základe odporúčaní, ktoré vzišli zo strednodobého hodnotenia ERC v 7RP. Stretáva sa 3-4x do roka a má 7 stálych členov. Na jeho čele stojí prezident ERC, ďalej je zložený z troch viceprezidentov a jedným členom Vedeckej rady za každú oblasť. Medzi jej hlavné úlohy patrí:
•	formulácia politík a procedúr pri výbere ERC hodnotiteľov, za ktoré je zodpovedná Vedecká rada; 
•	vyvíjať normy a pravidlá na fungovanie ERC hodnotení systému a panelov 
•	príprava a schválenie špecifických návrhov pre zloženie panelu
•	definovanie deskriptorov. 
ERC má celkovo 25 tematických panelov. Zhruba 350 členov panelu je aktívnych každý, s tým, že je snaha mať v paneli zabezpečenú rovnováhu rodovú a geografickú. V súčasnosti je jedna z hlavným úloh ERC lepšia stratégia komunikačných aktivít na zabezpečenie lepšej viditeľnosti.
Na IGLO pracovnej skupine pre MSCA bola hlavnou témou MSCA Co-fund akcia. Detaily tejto akcie a aktuálne informácie prezentovala Julie Sainz z DG EAC, EK. Predstavila kritéria spôsobilosti, očakávania od projektov a rozdiely medzi Doctoral a Felloship schémami. Taktiež prezentovala detailné štatistiky k podporených projektom, vrátane účasti podľa krajín, projektových nákladov a žiadaného finančného príspevku. 
Na mimoriadnom stretnutí IGLO pracovnej skupiny pre implementáciu boli hlavnou témou ceny v oblasti výskumu a inovácií v USA a H2020 Inducement Prizes. Hlavnými rečníkmi boli Christopher Frangione, Vice prezident XPRIZE Foundation z Washingtonu a za Európsku komisiu Barbara Kowatsch. Frangione prezentoval systém fungovania inovačných cien v USA. Systém sa osvedčil z niekoľkých dôvodov a Frangione ho označil za veľmi efektívny pri vzniku nových inovácií. Ceny môžu byť úspešné len vtedy, pokiaľ budú určené pre aplikovaný výskum a pokiaľ je trh dostatočne pripravený a otvorený na nový produkt. Najväčší inovátori pôsobia vo veľkých spoločnostiach ako Apple alebo Google a práve ceny sú dobrý spôsob, ako ich prilákať a dať im voľný priebeh pri spôsobe dosiahnutia žiadaného výsledku. Doteraz ich nadácia rozdala inovátorom 40 mil. USD a ďalších 90 mil. USD je vyhradených na otvorené ceny. Hlavnými dôvodmi prečo ceny fungujú je, že sú súťažiaci motivovaní, vzniká tam pákový efekt, je to vytvorenie súťaživého prostredia, podporujú sa úplne nové myšlienky, vytvárajú sa nové business plány a spolupráca s priemyslom a najmä tam nie sú žiadne limity pre účasť. Súťažiacim, tak tieto ceny ponúkajú rôzne stimuly (hard aj soft). Témy na ceny vyberajú po odborných workshopoch a majú aj vlastný tím na komunikáciu. 
V druhej časti predstavila Kowatsch systém fungovania Inducement Prizes. Pilotná cena sa spustila už v FP7. Doteraz boli rozdané 3 ceny a súťaž pre ďalších 9 je otvorená. V rámci EIC bude 6 nových cien. EK zatiaľ nemá svoj vlastný tím na lepšiu prezentáciu a komunikáciu, používajú zatiaľ štandardné kanály H2020 a EK. 
Programové výbory 
Strategický programový výbor 
Na Strategickom programovom výbore bolo strednodobé hodnotenie H2020. Hodnotenie k čl. 185 vrátane P2P, PPP a JPI sa očakáva v októbri. Ďalším bodom agendy bol pracovný program pre SEWP.  Komisia zvažuje, že pripraví dve nové výzvy pre Twinning a ERA Chairs v roku 2018-2019 s finálnym termínom pre podávanie žiadostí do 15. novembra 2018. EK ešte stále zvažuje akým spôsobom bude prebiehať a ako bude vyzerať MSCA widening panel. Slovinsko tiež vystúpilo so svojim návrhom vytvoriť grantovú schému v rámci ERC, ktorá by bola určená excelentným projektom z widening krajín, ktoré však zostali na reserve liste a nezískali financovanie. Držitelia týchto grantov by síce získali financovanie, neboli by však vedení ako držitelia ERC grantu. Si odporúča návrh implementovať už v WP2018-2020. Ďalšie zasadnutie výboru sa uskutoční v septembri. 
PV pre Zelenú inteligentnú a integrovanú dopravu
Na výbore pre Zelenú, Inteligentnú a integrovanú dopravu bola prvým bodom programu štúdia o finančných podmienkach na podporu inovácií v rámci dopravy a špecifické oblasti, EIB, IFA a poradenstvo pre projekty. 
Druhým bodom na programe bola správa strednodobého hodnotenia Horizontu 2020 v spoločenskej výzve 4. V porovnaní s FP7 je Horizont 2020 a výzvy v oblasti dopravy viac založené na riešení problémov a majú challenge-based prístup (zatiaľ, čo v FP7 to bol viac technology-based prístup). Taktiež je v porovnaní s FP7, Horizont viac zameraný na dopad, pokrýva celú výskumno-inovačnú sieť, je tam viac cross-cuting aktivít, holistický prístup.  
Spoločenská výzva 4- doprava 
Za roky 2014-2016 
•	Za tieto tri roky priniesol H2020 v SC4 viac ako 150 nových nástrojov, metód, databáz a modelov; 30 nových noriem a štandardov; 100 PhD/Magisterských prác; 270 publikácií; 100 očakávaných prototypov a 4 patenty. 
•	rozpočet: 6,15 mld. EUR (+50% v porovnaní FP7 za prvé tri roky), ale 50% bolo použitých na JTIs
•	53% išlo priemyselným partnerom
•	1/3 sú nováčikovia  (najmä verejné inštitúcie a súkromné firmy)
•	Priestor na zlepšenie: veľké množstvo projektov a nízka miera úspešnosti, výberový proces by sa mal zlepšiť a tiež spätná väzba hodnotiteľov na hodnotené projekty.  
Podľa správy je SC4 považovaná za relevantnú a odpovedá politickému kontextu. V porovnaní s FP7  má väčšie zameranie na inovácie. Dopady budú viditeľné až po dlhšom čase, ale už teraz je predpoklad, že budú značné.  Správa k strednodobému hodnoteniu pre JTIs je v procese, hotová bude až koncom mesiaca a začiatkom júla bude prezentovaná. 
V druhej časti PV sa diskutoval pracovný program na roky 2018-2020. Okrem WP pre dopravu boli tiež prezentované výzvy, ktoré spadajú do iných pracovných programov, ale týkajú sa dopravy. PP by mal byť hotový a zverejnený 27.10. 2017. 
MSCA PV 
V prvej časti programového výboru pre MSCA, EK predstavila zmeny, ktoré na základe písomných komentárov zapracovala do pracovného programu na roky 2018-2020. Nové zmeny sa týkajú najmä 3 hlavných diskutovaných tém: 
•	pilotného programu part-time výskumu v rámci IF. EK tento návrh schválila, avšak len za podmienky, že žiadosť o part-time si môže výskumník podať len počas GAP alebo implementačnej fázy. Part-time projekt následne totiž vedie k predĺženiu trvania projektu o 50%; 
•	v rámci CRP sa schválili flexibilnejšie kritéria spôsobilosti a trvanie kariérnej prestávky bude možné až do 3 rokov;
•	taktiež sa posunuli deadline pre ITN na január 2018. 
Diskutovalo sa tiež vytvorenie widening panelu v rámci MSCA, proti ktorému vystúpilo DE, FR a BE. Návrh je nastavený zatiaľ tak, že do tohto panelu pôjde v roku 2018 5mil EUR, v roku 2019 6mil EUR a v roku 2020 7mil EUR.  Stále však nie je jasné, do akej miery to bude uvedené v pracovnom programe pre MSCA, nakoľko to bude spadať pod SEWP. Hodnotenie bude spadať pod REA a do widening panelu pôjdu len projekty, ktoré získali vysoké hodnotenie. 
Ďalším bodom programu bolo strednodobé hodnotenie H2020. MSCA je veľmi populárna medzi stakeholdermi, ale mal by sa zvýšiť rozpočet pre jej akcie, čo pomôže zvýšiť aj mieru úspešnosti. Taktiež jedna z výziev, ktorá zostáva, je doriešenie veľmi nízkej účasti výskumníkov z EÚ13. To by práve do istej miery mal riešiť WP. Delegácie podporujú, aby sa naďalej udržala excelencia (jedno-úrovňová) a bottom-up prístup. 
Ďalším bodom agendy bola prezentácia štatistík k jednotlivým akciám a tiež hodnotiteľom. Miera úspešnosti sa pohybuje zhruba na úrovni 13%. Najväčšia miera úspešnosti je najmä pri IF-EP, kde je až okolo 36%, čo je ale spôsobené zatiaľ nízkym počtom návrhov. EK robila prieskum k vedeckým trendom najmä v ITN na základe kľúčových slov, ktoré sú zadávané žiadateľmi o projekt a poukázala na niektoré trendy v jednotlivých paneloch. Kľúčové slová taktiež poukázali na dobré fungovanie bottom-up prístupu. Čo sa týka hodnotiteľov, REA si dáva záležať na výbere excelentných hodnotiteľov a pri selekcii dáva dôraz na to, aby všetci traja hodnotitelia pokryli kompletne multidisciplinárne projekty.  
V4 raňajky 
Hlavnou témou pravidelného stretnutia V4 kancelárií vo forme pracovných raňajok  bola prezentácia štatistík  V4 krajín v Horizonte 2020, ktoré prezentovala Eszter Lakos zo SZ HU pri EÚ. Štatistiky sa týkali počtu získaných projektov, účastí , financií, typu žiadateľov o projekty, spolupráca s inými krajinami a tiež pomeru vložených peňazí do H2020 a získaných. Ďalším bodom agendy bolo zhodnotenie V4 konferencie k téme obehového hospodárstva a taktiež príprava novembrového tréningu pre projektových manažérov, ktorý bude najmä zameraný pre účastníkov pôsobiacich v prírodných vedách a materiálov. 
Prezentácia a popularizácia slovenského výskumu a inovácií
Prvého júna sme v spolupráci so styčnými kanceláriami V4 – CZELO, PolSCA a Stálym zastúpením Maďarska pri EÚ organizovali tradičnú konferenciu, ktorej tohtoročná téma bola Obehová ekonomika v krajinách V4 – aktuálny stav a výzvy. Za účasti takmer 100 účastníkov mali možnosť naši slovenskí zástupcovia v dvoch panelových diskusiách odprezentovať a predstaviť svoje vedecké a inovačné projekty, na ktorých pracujú. V prvom paneli vystúpil prof. Pavol Alexy zo Slovenskej technologickej univerzity v Bratislave a predstavil svoj výskum a nový proces vytvárania materiálov, na ktorý má aj patent. V druhom paneli reprezentoval Slovensko Miroslav Galamboš z firmy Panara s.r.o, ktorej cieľom je vyvíjať biodegradovateľné bio zmeny pre rôzne typy spracovania plastov. V úvode konferencie predstavila Karolina D´Cuhna z Generálneho riaditeľstva pre životné prostredie, plánované aktivity Európskej komisie na rok 2017. EK navrhne stratégiu pre problematiku plastov, ktorá ma zlepšiť ekonomickú stránku, kvalitu využívania recyklácie a opätovného použitia plastov, obmedziť únik plastov do životného prostredia a oddeliť výrobu plastov od fosílnych palív. EK taktiež predloží podrobnú analýzu právnych, technických alebo praktických problémov na rozhraní právnych predpisov týkajúcich sa chemických látok, produktov a odpadu, ktoré môžu brániť prechodu recyklovaných materiálov, ale aj zlepšiť využívanie druhotných surovín. Ďalšie informácie k podujatiu sú zverejnené tu. 
Pre lepšiu popularizáciu slovenského výskumu ďalej pripravujeme v poradí tretí Science evening, ktorého hlavnou rečníčkou by mala byť Prof. Monika Richtariková, PhD., ktorá bola ocenená ako vedkyňa roka 2016 a jej výskumnou témou je akustika. Taktiež pripravujeme podujatie Ženy vo vede, ktoré bude zamerané na prezentáciu úspešných slovenských vedkýň.
 
Prevádzkovanie informačného portálu
Počas júna som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac jún pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
V mesiaci jún som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Jún 2017	
Dátum	Čas	Miesto	Účastník (SLORD)	Účastníci	Podujatie	
1.6.2017	09:00 – 15:00	Stále zastúpenie HU pri EÚ	Terézia Lesayová	 	Circular Economy in Visegrad Group (V4) Countries- Current State and Challenges	
1.6.2017	16:30 – 19:00	Palais des Adacemiés, Rue Ducale 1	Terézia Lesayová		IGLO Summer Reception 	
6.6.2017	09:30 – 17:00	Crowne Plaza Brussels – La Palace 	Terézia Lesayová 		17th Meeting of the Eastern Partnership – Platform 4 – Research, Youth and Culture 	
7.6.2017	11:30 – 13:00	Avenue Palmerston 1, Croatian Chamber of Commerce 	Terézia Lesayová		IGLO WG European Research Council 	
7.6.2017	17:30 – 20:30	Rue Théodore Verhaegen 150	Terézia Lesayová 		COST Get Together: Snapshots of EU Research 	
8.6.2017	10:30 – 11:30	Neth-ER	Terézia Lesayová 		IGLO WG Higher Education  	
9.6.2017	14:30 – 16:00	UKRO	Terézia Lesayová 		IGLO WG MSCA 	
15.6.2017	10:00 – 14:00	EK – Albert Borschette Congres Center (CCAB)	Terézia Lesayová 		Strategic  H2020 Programme Committee	
15.6.2017	14:00 – 17:30	Place Madou 1 	Terézia Lesayová 		Spreading Excellence and Widening Participation Information Day 	
15.6.2017	18.00 – 19:30	Concert Noble 	Terézia Lesayová 		Putting Value at the Heart of Health Care 	
16.6.2017	10:00 – 16:00	EK – Albert Borschette Congres Center (CCAB) 	Terézia Lesayová 		H2020 Programme Committee Transport Configuration 	
19.6.2017	16:30 – 18:30	Rue d´Egmont 	Terézia Lesayová 		LuxCore Health Event 	
20.6.2017	09:00 – 13:30	Crowne Plaza Brussels – La Palace 	Terézia Lesayová 		Beyond the Horizon – LERU´s view on FP9	
21.6.2017	14:00 – 17:00	EK – Albert Borschette Congres Center (CCAB) 	Terézia Lesayová 		Horizon 2020 Programme Committee for MSCA 	
27.6.2017	10:30 – 17:00 	Crowne Plaza Brussels – Le Palace	Terézia Lesayová 		Follow-up Workshop with Member States on the Future of Joint Programming 	
28.6.2017	09:30 – 11:00	Rue du Trône 98	Terézia Lesayová		IGLO WG Implementation	
28.6.2017	19:00 – 20:30	Place de Jamblinne de Meux 31	Terézia Lesayová		Science Café 	
29.6.2017	09:45 – 16:45	Rue Félix Hap	Terézia Lesayová 		Community of Users on Secure, Safe and Resilient Societes Workshop 	

Stretnutia a rokovania

Jún 2017	
Dátum	Čas	Miesto	Účastník (SLORD)	Účastníci	Téma stretnutia	Záznam	
2.6.2017	12:00 – 14:00	SLORD	SLORD	Slováci a Česi pôsobiaci na DG RTD, DG CNECT, EP, JRC	Výmena aktuálnych informácií a networking	Spoločne s CZELO sme usporiadali tradičné networkingové stretnutie so Slovákmi a Čechmi pôsobiacimi v oblasti výskumu, inovácií a vývoja v Európskej komisii, Európskom parlamente, Spoločnom výskumnom centre. Cieľom stretnutia bolo vymeniť si aktuálne informácie a kontakty a upevniť spoluprácu.  	
9.6.2017	09:30 – 11:00	SZ HU pri EÚ 	SLORD	CZELO, SZ HU pri EÚ, PolSCA	V4 Breakfast 	Na agende V4 raňajok – pravidelného stretnutia V4 Styčných kancelárií bola hlavnou témou prezentácia štatistík  V4 krajín v Horizonte 2020. Štatistiky sa týkali počtu získaných projektov, účastí , financií, typu žiadateľov o projekty, spolupráca s inými krajinami a tiež pomeru vložených peňazí do H2020 a získaných. Ďalším bodom agendy bolo zhodnotenie V4 konferencie k téme obehového hospodárstva a taktiež príprava novembrového tréningu pre projektových manažérov. 	
21.6.2017	12:30 – 14:00	Place Jourdan	Terézia Lesayová
	Iveta Hermanovská – NCP pre MSCA 	Výmena aktuálnych informácií  	 Výmena aktuálnych informácií  a spolupráca 	
23.6.2017	12:00 – 14:00	DG CNECT	Terézia Lesayová	Jan Komarek – Policy Officer, DG CNECT, EK 	Výmena aktuálnych informácií , WP SC1 2018-2020	Výmena aktuálnych informácií k výzvam v SC1, ktoré spadajú pod DG CNECT (eHealth, mHealth)  	
26.6.2017	11:00-12:30	EK – DG RTD	Terézia Lesayová	Katarína Krepelková – EK, DG RTD, Policy Officer, H2020, SC1	Pracovný program pre 2018-2020 v oblasti zdravia	Pracovný program pre 2018-2020 v oblasti zdravia. 	
26.6.2017	14:00 – 16:00	EK – DG Energy 	Terézia Lesayová 	Guillaume  Schwall – EK, DG Energy, Policy and legal coordination unit  	Možnosti pre projekt v oblasti energetiky v H2020	Možnosti pre projekt v oblasti energetiky v H2020	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V roku 2017 je potrebné pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa tiež sústrediť na prípravu nového pracovného programu na roky 2018-2020. V tomto roku bude potrebné veľmi podrobne sledovať strednodobé hodnotenie Horizontu 2020 ako aj výsledky z verejných konzultácií. Rovnako bude nevyhnutné sledovať výsledky skupiny na vysokej úrovni, ktorej úlohou je maximalizovať dopad výskumných a inovačných programov v EÚ. V neposlednom rade je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Rok 2017 bude veľmi dôležitým rokom z hľadiska prípravy nadchádzajúceho trojročného pracovného programu na roky 2018-2020 a tiež z hľadiska strednodobého hodnotenia Horizontu 2020 a prípravy nadchádzajúceho 9. Rámcového programu. Preto bude naším cieľom pokračovať v informovaní o všetkých novinkách, ktoré sa chystajú na najbližšie obdobie a zmeny, ktoré môžu súvisieť s výsledkami strednodobého hodnotenia. Taktiež je veľmi dôležité dobre a detailne informovať o možnostiach zapojenia sa do strednodobého hodnotenia Horizontu 2020, nakoľko sa práve riešia otázky podpory pre „widening“ krajín. V neposlednom rade je užitočné taktiež informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP. 
Okrem vyššie spomenutého je dôležité naďalej informovať o možnostiach zapájania sa do Horizontu 2020. Po opäť úspešnom tohtoročnom aprílovom školení projektových manažérov plánujeme nadviazať na ďalšie, ktoré by sa malo konať v dňoch 6-8 novembra 2017 v spolupráci s ďalšími styčnými kanceláriami krajín V4 a tiež maďarským stálym zastúpením. Okrem iného zvažujeme možnosť rozšírenia tréningu v záujme ešte lepších networkingových príležitostí pre účastníkov aj pre iné krajiny a urobiť z toho školenie aj pre účastníkov z ostaných krajín EÚ13. Po tréningu sme získali spätnú väzbu od uchádzačov a podľa toho budeme následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 
Prezentácia a popularizácia slovenského výskumu a inovácií
Aj v tomto roku bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 6.7.2017
								
Správu schválil:  prof. RNDr. Ján TURŇA, CSc., generálny riaditeľ  ......................................